बुधवार को दैनिक जागरण कार्यालय में विभिन्न संगठनों से आए प्रतिनिधियों ने शहर के विकास के प्रति प्रतिबद्धता दिखाई और संगठनों की ओर से किए जा रहे कार्यों की प्रगति बताई। लायंस क्लब रांची ईस्ट और अग्रवाल नारनौलीय सभा के रतन लाल अग्रवाल ने नि:शुल्क स्वास्थ्य शिविरों, कृत्रिम अंगों और मोतियाबिंद के ऑपरेशन की रफ्तार बढ़ाए जाने की जानकारी दीं। उन्होंने शहर में चार नए स्थानों पर स्थायी प्याऊ खोलने की भी बात कही। वहीं रोटरी क्लब से जुड़ीं रेखा सिंह ने स्कूलों में लड़कियों के लिए सेनेट्री पैड वेंडिंग मशीन लगाए जाने के काम की जानकारी दी।